Saabs personbildivisjons etterhvert prekære økonomiske situasjon krevde forandringer mot slutten av 1980-tallet, og i 1992 ble personbilproduksjonen solgt til amerikanske General Motors. Dette sørget også for at en deling av storkonsernet Saab-Scania måtte gjennomføres, og Saab måtte også igjen deles i flere deler. Skånegriffen er fortsatt en del av begge selskapers logo (selv om de for øvrig er ulike), til tross for at merket historisk tilhører Scania.